text: जानीमानी एक्ट्रेस नेना गुप्ता की फैशन डिज़ाइनर बेटी मसाबा गुप्ता और उनके पति मधु मंटेना ने अपनी शादी को ख़त्म कर अलग होने का फैसला किया है. बाकी सेलिब्रिटीज की तरह दोनों ने इस खबर को छुपाया नहीं बल्कि सोशल मीडिया पर ऑफिसियल स्टेटमेंट देते हुए अपने अलग होने की जानकारी दी. मसाबा ने अपने पोस्ट में लिखा है कि वो कुछ समय के लिए शादी से ब्रेक ले रहीं हैं और इस बारे में उन लोगों ने अपने परिवार वालों से राय मशवरा भी लिया है.